Ego Petrus de Jovigniaco, miles notum facio universis presentibus pariter et futuris, me vendidisse venerabili patri Petro, archiepiscopo Senonensi, quicquid, tam in hominibus quam in aliis rebus, apud Sanctum-Julianum tenebam, sicut villa Sancti-Juliani et Vallis-Guilleins ab invicem separantur, promittens....... super hoc ei et successoribus suis garantiam debitam portaturum. Quod ut ratum permaneat illesum, presentem cartam sigilli mei munimine roboravi. Actum, anno Domini Mº CCº XIIIº, mense januario.